22/06/2017 | Administración LocalMunicipal
Culleredo
Economía, Facenda e Réxime Interior
Convocatoria para a concesión de subvencións municipais, destinadas a asociacións e entidades sen ánimo de lucro do termo municipal de Culleredo para o ano 2017 e bases reguladoras da mesma

BDNS (indentif.): 351656 Mediante Resolución de 13 de xuño de 2017, acordouse efectuar convocatoria para a concesión de subvencións municipais, destinadas a asociacións e entidades sen ánimo de lucro do termo municipal de Culleredo para o ano 2017 e das bases reguladoras da mesma, procedendo a publicar o extracto da convocatoria e as bases reguladoras que se insiren a continuación: Obxecto: Axudas para fomentar e promocionar o desenvolvemento de servizos, programas, proxectos e actividades, levados a cabo entre o 15 de setembro de 2016 e o 15 de setembro de 2017, relacionados coas áreas municipais de Benestar Social e Igualdade, Educación, Cultura, Deportes e Participación Cidadá, e Desenvolvemento Económico, Turismo e Festas Beneficiarios: Asociacións e entidades sen ánimo de lucro que cumpran os requisitos establecidos na base 3 da convocatoria. Financiamento: Partidas orzamentarias establecidas na base 5 Lugar de presentación de solicitudes: Rexistro Municipal do Concello ou en calquera dos rexistros públicos previstos na Lei do Procedemento Administrativo Común das Administracións Públicas. Ademais tamén poderán presentarse de xeito telemático na sede electrónica do Concello de Culleredo. Prazo de presentación de solicitudes: un mes a partir da publicación da convocatoria no Boletín Oficial da Provincia. Contía das axudas: 123.500,00 € As presentes bases da convocatoria teñen por obxecto establecer as bases reguladoras e a convocatoria da concesión de subvencións por parte do Concello de Culleredo a asociacións e entidades sen ánimo de lucro do termo municipal, coa finalidade de fomentar e promocionar o desenvolvemento de servizos, programas, proxectos e actividades, levados a cabo entre o 15 de setembro de 2016 e o 15 de setembro de 2017, relacionados coas seguintes áreas municipais de: 1) Benestar Social e Igualdade.2) Educación, Cultura, Deportes e Participación Cidadá. 3) Desenvolvemento Económico, Turismo e Festas Conforme co disposto no artigo 45.1. b) da Lei 39/2015, do 1 de outubro, de procedemento administrativo común das administracións públicas, notificaránselles ás entidades interesadas as resolucións e actos administrativos que afecten aos seus dereitos e intereses. A resolución da solicitude de subvención, por tratarse dun acto integrante dun procedemento de concorrencia competitiva e, de conformidade co establecido no artigo 45 da Lei 39/2015, notificarase mediante a publicación no Boletín Oficial da Provincia, e producirá os mesmos efectos que a notificación individualizada. Esta publicación tamén se realizará no taboleiro de edictos e na páxina web do Concello, sen prexuízo do cumprimento da normativa vixente en materia de notificacións administrativas. O marco normativo polo que se rexerán as subvencións está constituído polas leis e disposicións que se citan a continuación e polas súas normas de desenvolvemento, así como por cantas outras normas, legais ou regulamentarias, que conteñan prescricións relativas ás subvencións ou sexan susceptibles de produciren efectos no devandito ámbito: • Lei 38/2003, de 17 de novembro, xeral de subvencións. • Regulamento xeral de subvencións, aprobado polo Real Decreto 887/2006, de 21 de xullo. • Lei 7/1985, de 2 de abril, reguladora das bases do réxime local. • Real Decreto Lexislativo 2/2004, de 5 de marzo, polo que se aprobou o texto tefundido da Lei reguladora das facendas locais. • Lei 39/2015, de 1 de outubro, do Procedemento Administrativo Común das Administracións Públicas. • Lei 27/2013, do 27 de decembro, de racionalización e sostibilidade da administración local. • Lei 15/2014, do 16 de setembro, de racionalización do sector público e outras medidas de reforma administrativa. • Lei 15/1999, do 13 de decembro, de protección de datos de carácter persoal. • Lei 11/2007, do 22 de xuño, de acceso electrónico dos cidadáns aos servizos públicos. • Lei 59/2003, do 19 de decembro, de sinatura electrónica. • Ordenanza xeral de subvencións do Concello de Culleredo 3.1 As subvencións concedidas terán por obxecto o financiamento de servizos, programas, proxectos e actividades concretos propostos polo solicitante, encadrados dentro das áreas definidas no apartado primeiro anterior, conforme ao seguinte detalle das liñas de actuacións: 3.2 Para o caso de servicios, programas, proxectos e actividades, susceptibles de encadrarse en máis dunha das áreas municipais, o solicitante só poderá solicitar unha única subvención, especificando a liña de actuación á que opta.3.3 A contía máxima a subvencionar, será o 80% do custo total de servicios, programas, proxectos e actividades, obxecto da subvención. A concesión das subvencións efectuarase en réxime de concorrencia competitiva, mediante a comparación das solicitudes presentadas; a fin de establecer unha prelación entre as mesmas, de acordo cos criterios sinalados, adxudicando subvención a aqueles que obtiveran maior valoración, sin exceder, en ningún caso, o importe da dotación orzamentaria fixada. O importe global das subvencións é de cento vinte e tres mil cincocentos euros (123.500 €), gasto imputable ás seguintes aplicacións orzamentarias: O crédito orzamentario indicado é o límite do importe das axudas que se poden conceder para cada un dos ámbitos de subvención. De conformidade co artigo 58 do Regulamento da Lei de Subvencións, no caso de que este crédito se incremente, por exemplo como consecuencia dunha modificación orzamentaria, esta contía adicional poderá aplicarse á concesión de subvencións sin necesidade dunha nova convocatoria. A efectividade da contía adicional queda condicionada á declaración da dispoñibilidade do crédito.6.1 Terá a condición de beneficiario de subvencións a persoa que deba de realizar a actividade que fundamentou o seu outorgamento ou que se encontre na situación que lexitima a súa concesión.6.2 Cando o beneficiario sexa unha persoa xurídica, os membros asociados do beneficiario que se comprometan a efectuar a totalidade ou parte das actividades que fundamentan a concesión da subvención en nome e por conta do primeiro terán tamén a consideración de beneficiarios.6.3 Serán tamén beneficiarios as agrupacións de persoas físicas ou xurídicas, que poidan levar a cabo os proxectos, actividades ou comportamentos ou se encontren na situación que motiva a concesión da subvención.7.1 Poderán obter á consideración de beneficiario/a e acceder ás subvencións, as persoas ou entidades que cumpran os requisitos sinalados no artigo 6 da Ordenanza xeral de Subvencións do Concello de Culleredo e que realicen a actividade, proxecto ou servizo que fundamenta o seu outorgamento, sempre que non se vexan afectados por ningunha das prohibicións sinaladas no artigo 13.2 e 13.3 da Lei 38/2003, Xeral de Subvencións.7.2 Cando a subvención se solicite por unha persoa xurídica se requirirá que a realización da actividades subvencionada teña cabida dentro do obxecto ou dos fins sociais da mesma.7.3 As asociacións ou entidades sen ánimo de lucro deberán estar inscritas no Rexistro Municipal de Asociacións e cumprir os requisitos esixidos nos artigos 44, 45 e 47 do Regulamento orgánico de participación cidadá do Concello de Culleredo (BOP núm.29, 4 de febreiro de 2008). Son obrigas do beneficiario: a) Cumprir o obxectivo, executar o proxecto, realizar a actividade ou adoptar o comportamento que fundamenta a concesión das subvencións. b) Xustificar ante o órgano concedente o cumprimento dos requisitos e condicións, así como a realización da actividade e o cumprimento da finalidade que determina a concesión ou desfrute da subvención. c) Someterse ás actuacións de comprobación, a efectuar polo órgano concedente, así como calquera outra de comprobación e control financeiro que poidan realizar os órganos de control competentes, aportanto canta información lle sexa requirida no exercicio das actuacións anteriores. d) Comunicar ao órgano concedente a obtención doutras subvencións, axudas, ingresos ou recursos que financien as actividades subvencionadas. Esta comunicación deberá efectuarse tan pronto como se coñeza e, en todo caso, con anterioridade á xustificación da aplicación dos fondos percibidos. e) Acreditar con anterioridade a ditarse a proposta de resolución de concesión que está ao corrente do cumprimento das súas obrigas tributarias e fronte á Seguridade Social. f) Dispoñer dos libros contables, rexistros dilixenciados e demais documentos debidamente auditados nos termos esixidos pola lexislación mercantil e sectorial aplicable ao beneficiario en cada caso, así como cantos estados contables ou rexistros específicos sexan esixidos polas base reguladoras das subvencións, coa finalidade de garantir o axeitado exercicio das facultades de comprobación e control. g) Conservar os documentos xustificativos da aplicación dos fondos recibidos, incluídos os documentos electrónicos, en tanto poidan ser obxecto das actuacións de comprobación e control. h) Adoptar as medidas de difusión contidas no apartado 4 do artigo 18 da Lei de subvencións. i) Proceder ao reintegro dos fondos percibidos nos supostos contemplados no artigo 37 da Lei de subvencións. j) No caso de optar pola tramitación telemática, a entidade deberá dispoñer dun único enderezo de correo electrónico de contacto durante toda a tramitación do expediente, ao que se dirixirán as comunicacións. Excepcionalmente, e de xeito xustificado, poderá modificar este enderezo inicial, sempre e cando lle notifique a circunstancia pertinente ao Concello de Culleredo. Deberá dispoñer de certificado dixital: • A propia entidade (certificado de persoa xurídica) • Quen ocupe a Presidencia da entidade • Quen ocupe a Secretaría da entidade • Quen represente a entidade perante a Deputación (no caso de ser distinta das dúas anteriores) 9.1 Se consideran gastos subvencionables os que de xeito indubitado respondan á natureza da actividade subvencionada, resulten estritamente necesarios e se realicen no prazo establecido polas respectivas convocatorias de subvención. En ningún caso, o custo de adquisición dos gastos subvencionables poderá ser superior ao valor de mercado.9.2 Teñen expresamente a condición de gastos subvencionables os seguintes: a) Os gastos de amortización dos bens inmobles, equipos informáticos e doutros bens mobles inventariables, propiedade do beneficiario, que se empreguen no desenvolvemento da actividade subvencionada. b) Os gastos financeiros, de asesoría xurídica ou financeira, gastos notariais e rexistrais e os gastos periciais para a realización do proxecto subvencionado e os de administración específicos que estean relacionados coa actividade subvencionada e sexan indispensables para a adecuada preparación ou execución da mesma, así como os gastos que se orixinen para dar cumprimento ás garantías esixibles de acordo con estas bases. c) O IVE e os impostos indirectos, cando non sexan susceptibles de recuperación ou compensación.9.3 Os bens inventariables cuxa adquisición, construción, rehabilitación ou mellora se realizase, en todo ou en parte, mediante subvencións haberán de destinarse ao fin concreto para o que se concedeu a subvención durante un prazo que non será inferior a 10 anos nos bens inscribibles nun rexistro público e a 5 anos nos restantes.9.4 Cando o importe do gasto subvencionable supere as contías establecidas na Lei de Contratos do Sector Público para o contrato menor, o beneficiario deberá solicitar como mínimo tres ofertas de diferentes provedores, con carácter previo a contraer o compromiso para a obra, a prestación do servizo ou a entrega do ben, salvo que polas súas especiais características non exista no mercado suficiente número de entidades que os realicen, presten ou subministren, ou salvo que o gasto se houbera realizado con anterioridade á subvención.10.1 Enténdese por subcontratación a concertación cun terceiro da execución total ou parcial da actividade que constitúe o obxecto da subvención.10.2 Poderá subcontratarse as actividades que integren os programas subvencionados, sempre que non exceda do 50% da porcentaxe do importe da actividade subvencionada. En ningún caso poderán subcontratarse actividades que, aumentando o custo da actividade subvencionada, non acheguen valor engadido ao contido da mesma.10.3 Os contratistas quedarán obrigados só ante o beneficiario, que asumirá a total responsabilidade da execución da actividade subvencionada fronte á Administración. Estas subvencións serán compatibles con outras subvencións, axudas, ingresos ou recursos para a mesma finalidade, procedentes de calquera administración ou ente público ou privado, da Unión Europea ou doutros organismos internacionais, sempre que non rebase o custo da mesma e sen prexuízo do que ao respecto puidera establecerse na norma reguladora das outras subvencións concorrentes. a) Será órgano de instrución, conforme ao disposto no artigo 4.1 da Ordenanza Xeral de Subvencións do Concello: b) O instrutor do procedemento verificará o cumprimento dos requisitos impostos para adquirir a condición de beneficiario da subvención que teñan carácter automático e elaborará informe que se incorporará ao expediente. c) En ningún caso se poderá estender esta preavaliación á aplicación dos criterios de preferencia entre os que reúnan os requisitos para ser admitidos na fase de avaliación. d) O instrutor do procedemento, á vista do informe do órgano colexiado avaliador, formulará proposta de resolución que expresará o solicitante ou relación de solicitantes para os que se propón a concesión ou denegación da subvención e a súa contía, especificando a súa avaliación e os criterios de valoración seguidos para efectuala. a) O órgano colexiado avaliador, de conformidade co disposto no artigo 4.2 da Ordenanza Xeral de Subvencións, estará formado polas persoas que de seguido se citan ou as que legalmente lles substitúan: Presidenta: Dna Carmen Varela Corbelle, concelleira delegada de Educación, Cultura e Participación Cidadá Vogais: - Dona Guadalupe Pombo Carril, concelleira delegada de Benestar Social e Igualdade - Don Miguel Suárez García, concelleiro delegado de Deportes e Ocupación do Tempo Libre - Don Juan Carlos Lovelle, concelleiro delegado de Desenvolvemento Económico, Turismo e Festas Secretario/a: técnico/a do departamento de servizos económicos, con voz e sen voto. Os xefes dos servizos e técnicos municipais das áreas afectadas poderán ser convocados ás xuntanzas deste órgano avaliador en calidade de asesores, con voz e sen voto. b) O órgano avaliador emitirá informe de valoración aos instrutores dos expedientes, no que se concrete o resultado da avaliación efectuada, seguindo os criterios establecidos nesta convocatoria. a) Competerá, por delegación do sr Alcalde-presidente da Corporación, aos concelleiros que se indica e se motivará de conformidade co disposto nas Bases reguladoras da subvención desta convocatoria, debendo quedar acreditados os fundamentos da mesma. b) A resolución ademais de conter a concesión da subvención ao solicitante ou relación de solicitantes, incluirá no seu caso, de xeito expreso, a desestimación do resto das solicitudes. c) A resolución sinalará o prazo de 10 días do que disporán os interesados propostos como beneficiarios para a aceptación da subvención concedida.13.1 As subvencións outorgaranse aos que obteñan mellor valoración entre os que acreditasen, na fase de preavaliación, cumprir os requisitos necesarios para ser beneficiario.13.2 Os criterios e ponderación que rexerán a concesión das subvencións serán os seguintes: a) O grao de interese xeral ou sectorial da actividade ou investimento, ata un 20% b) O grao de coordinación e complementariedade cos programas municipais en cada sector de actividade, ata un 20%. c) A súa representatividade no Concello, entendida como número de membros da asociación, ata un 10% d) Grao de coordinación con outras solicitudes de subvención, ata un 10%. e) Número estimado de beneficiarios, directos e indirectos, tendo en conta a poboación destinataria, ata un 10% f) A capacidade económica do solicitante e as axudas que reciban doutras subvencións, ingresos ou recursos para a mesma finalidade. ata un 10% g) O carácter periódico ou permanente das actividade a subvencionar, ata un 10%. h) Utilización da lingua galega e a linguaxe non sexista na realización de actividades, ata un 10%. As solicitudes de subvencións haberán de presentarse no prazo dun mes a partir da publicación da convocatoria no Boletín Oficial da Provincia.15.1 Para a concesión de subvencións, precisarase a solicitude do posible beneficiario, da que se achega modelo como Anexo I a esta Convocatoria, subscrita polos interesados ou persoas que acrediten a súa representación por calquera medio válido en dereito.15.2 Xunto coa solicitude achegará os seguintes documentos dos que figuran modelos como anexos a esta convocatoria: a) Memoria do servizo, programa, proxecto ou actividades a subvencionar, especificando a estrutura e medios necesarios para levar a cabo o proxecto, programa ou actividade e detallando os extremos relacionados cos criterios de valoración establecidos nesta Convocatoria. (Anexo I.1) b) Orzamento total destas (Anexo I.2) c) Declaración de todas as subvencións obtidas e/ou solicitadas para a mesma finalidade. (Anexo I.3) d) Declaración responsable de non estar incursos na prohibición para contratar coas administracións públicas.(Anexo I.3) e) Declaración responsable de estar ao corrente no cumprimento das obrigas tributarias e coa Seguridade Social, que se complementará coa autorización expresa ao Concello para solicitar esa información da Facenda Pública e da Seguridade Social. (Anexo I.3 e Anexo I.5) f) Respecto das obrigas tributarias co Concello e salvo que o solicitante denegue expresamente o seu consentemento expresándoo así na súa solicitude, a información será proporcionada de oficio polo órgano instrutor do procedemento, previa solicitude á Tesourería municipal. g) Declaración expresa sobre o compromiso de difusión do carácter público da subvención, conforme se establece na presente Convocatoria. (Anexo I.3) h) A acreditación da inscrición no Rexistro municipal de asociacións, esta será incorporada ao expediente polo órgano instrutor do procedemento, previa solicitude da oportuna certificación á Secretaría Xeral. i) Declaración expresa sobre o compromiso de utilización da lingua galega e linguaxe non sexista, no seu caso. (Anexo I.3) j) Certificación do acordo de solicitude da subvención e nomeamento do representante para cantas actuacións sexan necesarias no procedemento (Anexo I.4) k) Autorización ao Concello de Culleredo para solicitar da Seguridade Social e da Facenda Pública os xustificantes de estar ao corrente nas súas obrigas (Anexo I.5) 15.3 As declaracións responsables a que se fai mención no parágrafo anterior, deberán estar subscritas polo representante da Asociación solicitante e dirixidas ao alcalde-presidente do Concello.16.1 As solicitudes poderán presentarse no Rexistro Municipal do Concello ou en calquera dos rexistros públicos previstos na Lei do Procedemento Administrativo Común das Administracións Públicas. Ademais tamén poderán presentarse de xeito telemático na sede electrónica do Concello de Culleredo. A presentación telemática producirá plenos efectos xurídicos, sempre que a solicitude sexa presentada dentro do prazo establecido.16.2 Os interesados acompañarán os documentos e as informacións determinados no apartado anterior, salvo que os documentos estivesen en poder de calquera órgano do Concello.16.3 A presentación da solicitude de subvención polo interesado, comportará a autorización ao órgano xestor para solicitar, no seu caso, as certificacións que deba emitir o órgano económico do Concello e a secretaría xeral municipal.16.4 Se a solicitude e documentación non reúnen os requisitos establecidos na convocatoria, o órgano instrutor requirirá ao interesado para que a subsane no prazo máximo e improrrogable de 10 días, indicándolle que se non o fixese se lle terá por desistido da súa solicitude, previa resolución que será ditada nos termos previstos na Lei 39/2015, de 1 de outubro, do Procedemento Administrativo Común das Administracións Públicas.17.1 Cando a subvención teña por obxecto o financiamento de actividades a desenvolver polo solicitante e o importe da subvención de acordo coa proposta de resolución provisional sexa inferior ao que figura na solicitude presentada, poderase instar ao beneficiario a que reformule a mesma para axustar os compromisos e condicións á subvención outorgable.17.2 En calquera caso, a reformulación de solicitudes deberá respectar o obxecto, condicións e finalidade da subvención, así como os criterios de valoración establecidos respecto das solicitudes ou peticións.18.1 O órgano colexiado emitirá informe de valoración, atendendo aos criterios do artigo anterior.18.2 O órgano instrutor, á vista do expediente e do informe do órgano colexiado do apartado anterior, formulará proposta de resolución que se elevará ao órgano competente para que resolva o procedemento.18.3 No caso de que se deban de ter en conta outros feitos, alegacións ou probas que os aducidos polos interesados, poráselles de manifesto o expediente aos efectos de que no prazo de dez días hábiles presenten as alegacións que estimen convenientes.18.4 No expediente que se poña de manifesto aos interesados recolleranse os resultados da fase de preavaliación, debendo de constar necesariamente no expediente posto de manifesto os solicitantes excluídos nesa fase e a causa de exclusión.18.5 Examinadas as alegacións presentadas polos interesados, formularase polo instrutor proposta de resolución, que expresará o solicitante ou relación de solicitantes para os que se propón a concesión da subvención e a súa contía, especificando a súa avaliación e os criterios de valoración seguidos para efectuala.18.6 Formará parte do expediente o informe do órgano instrutor no que conste que da información que obra no seu poder se desprende que os beneficiarios cumpren todos os requisitos necesarios para acceder ás subvencións.18.7 A proposta de resolución non crea dereito algún a favor do beneficiario fronte á Administración.19.1 A resolución se motivará de conformidade co que dispoñan as bases reguladoras da subvención, debendo quedar acreditados no procedemento, os fundamentos da resolución que se adopte.19.2 A resolución, ademais de conter a concesión da subvención ao solicitante ou relación de solicitantes, incluirá, no seu caso, de xeito expreso, a desestimación do resto das solicitudes.19.3 A resolución do procedemento, que pon fin á vía administrativa, se ditará e notificará no prazo máximo de tres meses dende a data de publicación desta convocatoria, e indicará os recursos procedentes contra a mesma, asi como o órgano ante o que interpoñelos, no seu caso.19.4 O vencemento do prazo máximo sen notificar a resolución lexitima aos interesados a entender desestimada por silencio administrativo a súa solicitude.20.1 Os beneficiarios poderán solicitar do órgano concedente, antes de que conclúa o prazo para a realización da actividade subvencionada, modificacións da resolución da concesión que supoñan ampliación dos prazos fixados, redución do importe concedido ou alteración das accións que se integran na actividade, que serán autorizadas cando traian a súa causa en circunstancias imprevistas ou sexan necesarias para o bo fin da actuación, sempre que no se altere o obxecto ou finalidade da subvención e non se danen dereitos de terceiros. Non se requirirá presentar solicitude por alteracións nos conceptos de presupostos da actividade que teñan carácter estimativo.20.2 O órgano concedente poderá modificar de oficio a resolución de concesión, previa audiencia do interesado e antes da aplicación dos fondos, cando a alteración das condicións tidas en conta para a concesión impidan ou dificulten a consecución do interese público perseguido e non se causen prexuízos económicos ao beneficiario.20.3 A administración aceptará a xustificación que poña de manifesto que se produciron alteracións das condicións tidas en conta para a concesión da subvención, omitíndose o trámite da autorización administrativa cando puidesen dar lugar á modificación da resolución conforme ao indicado, todo isto sen prexuízo das sancións que puideran corresponderlle conforme á lexislación de subvencións.21.1 A notificación aos interesados realizarase no domicilio indicado por estes na súa solicitude, no prazo de 10 días dende que se dite a resolución de concesión. No caso de que así o indicaran a notificación realizarase de xeito telemático.21.2 Notificada a resolución definitiva, os interesados propostos como beneficiarios disporán dun prazo de 10 días para a súa aceptación, transcorrido o cal sen que se producise manifestación expresa, entenderase tacitamente aceptada.21.3 As subvencións concedidas serán obxecto de publicación no Boletín Oficial da Provincia, con expresión da convocatoria, o programa e o crédito orzamentario ao que se imputen, beneficiarios, cantidade concedida e finalidade ou finalidades da subvención. Así mesmo, as subvencións concedidas serán obxecto de publicidade na Base de Datos Nacional de Subvencións (BDNS), no taboleiro de anuncios do Concello e na páxina web oficial municipal, e se incorporarán ao Rexistro público de Subvencións Municipais.22.1 Os beneficiarios deberán dar a adecuada publicidade de carácter público do financiamento de programas, actividades, inversións ou actuación de calquera tipo que sexan obxecto de subvención, nos termos regulamentariamente establecidos. As medidas de difusión, que se poderán concretar na correspondente convocatoria poderán consistir na inclusión da imaxe institucional ou do escudo do Concello de Culleredo, así como en lendas relativas ao financiamento municipal en carteis, placas conmemorativas, materiais impresos, medios electrónicos ou audiovisuais, ou ben en mencións realizadas en medios de comunicación ou outras que resulten axeitadas ao obxecto subvencionado e de eficacia equivalente ás mencionadas.22.2 Cando o programa, actividade, inversión ou actuación gozara doutras fontes de financiamento e o beneficiario viñera obrigado a dar publicidade desta circunstancia, os medios de difusión da subvención municipal así como a súa relevancia deberán de ser análogos aos empregados respecto doutras fontes de financiamento. É condición necesaria para que poda procederse ao recoñecemento da obrigación a favor do beneficiario e a o seu pagamento, a presentación da xustificación, no xeito e cos requisitos previstos no artigo 25 da presente convocatoria, e a súa posterior comprobación.24.1 O prazo para presentar a xustificación da subvención non poderá sobrepasar o 30 de setembro de 2017.24.2 Será requisito para o cobramento, acreditar a realización do gasto subvencionado, sen prexuízo das actividades de comprobación por parte do Concello e dos órganos de control financeiro.25.1 A xustificación da subvención por parte do beneficiario realizarase mediante a presentación do documento denominado conta xustificativa do gastos realizado, da que se achegan modelos como anexo II a esta Convocatoria, na que se incluirá a seguinte documentación: a) Unha memoria da actuación xustificativa do cumplimento das condicións impostas, coa relación das actividades realizadas e dos resultados obtidos. (Anexo II.1) b) Unha relación dos gastos realizados, con identificación do acreedor e do documento, o seu importe, concepto, data de emisión e, no seu caso, data de pagamento (Anexo II.2) á que se achegarán as facturas ou documentos de valor probatorio equivalente no tráfico mercantil. c) Unha relación doutras axudas ou subvencións que financiaran a actividade subvencionada, coa indicación do seu importe e procedencia. (Anexo II.3) d) Proba de cumprimento de difusión do financiamento por parte do Concello e do uso da língua galega e a linguaxe non sexista, no seu caso (Anexo II.4) e) Comunicación dos datos bancarios a efectos do abono.25.2 Á vista da documentación xustificativa presentada pola entidade beneficiaria, os responsables da unidade xestora emitirán un informe acreditativo da realización da actividade e do cumprimento da finalidade que determinou a concesión da subvención. Unha vez emitido este informe, as actuacións relativas á xustificación da subvención serán remitidas pola unidade administrativa correspondente á intervención municipal, para a súa fiscalización que se desenvolvera conforme ao estipulado no Título V da Ordenanza xeral municipal de Subvencións.25.3 Nestas subvencións poderá comprobarse de xeito aleatorio unha mostra dos xustificantes que permitan ter evidencia razoable da axeitada aplicación da mesma. Se se detectasen irregularidades significativas na mostra examinada, a comprobación será exhaustiva 25.4 O incumprimento da obriga de xustificación da subvención nos termos establecidos ou a xustificación insuficiente da mesma, levará consigo a perda ao dereito de percepción da subvención que se formalizará en resolución dictada polo órgano concedente, declarando a revogación do acto de concesión.26.1 O incumprimento de calquera das condicións impostas con motivo da concesión da subvención ou o seu cumprimento extemporáneo, serán causa de perda total do dereito e de reintegro.26.2 A perda do dereito formalizarase en resolución dictada polo órgano competente, declarando a revogación do acto de concesión.26.3 O cumprimento parcial das condicións ou a realización no prazo de so unha parte da actividade, sempre que quede acreditada a actuación do beneficiario inequívocamente tendente á satisfacción dos compromisos ou se debera a forza maior, dará lugar ao pagamento parcial da subvención, ou, no seu caso, ao reintegro parcial aplicando a proporción en que se atope a actividade realizada respecto do total.26.4 Se na comprobación ou no control financeiro se puxese de manifesto a falta de pagamento de todos ou parte dos gastos xustificados, despois de cobrada a subvención, sendo esixibles polos respectivos acreedores, se esixirá o reintegro, aplicando o principio de proporcionalidade, para o que se considerará reintegrable a subvención en proporción aos gastos impagados. Para o non regulado nesta convocatoria estarase ao establecido na Ordenanza Xeral de Subvencións do Concello, e na Lei 38/2003, de 17 de novembro, Xeral de Subvencións e demáis normativa de aplicación a esta materia. En cumprimento do disposto no artigo 5 da Lei orgánica 15/1999, do 14 de decembro de Protección de Datos de Carácter Persoal, infórmase que os datos de carácter persoal obtidos neste procedemento serán incorporados ao ficheiro correspondente do Rexistro de Subvencións Municipais creado coa finalidade de dar cumprimento ás obrigas de publicidade e coordinación con outras administracións públicas en materia de subvencións. Así mesmo infórmase que se desexa exercitar os dereitos que asisten aos interesados de acceso, rectificación ou cancelación recollidos nos artigos 15 e 16 da Lei precitada pode facelo dirixindo un escrito ao Concello como responsable do ficheiro. Culleredo, 16 de xuño de 2017 O alcalde. Asdo. Julio Sacristán de Diego